《摸鱼儿 麈梅》
宋代·颜奎

对琴台、不堪尘涴，春风微露纤指。峥嵘鹤膝翘空势，取次著花安蕊。

偏有意。把竹外一枝，飞洒轻烟里。月痕如洗。又底事丹青，何须水墨，虚白阚清泚。

华堂暮，珍重休弹麈尾。静中留此佳致。桥西几度香浮处，回首都随流水。

闲徙倚。叹汨没黄埃，变幻皆如此。蜚廉莫起。待别有神人，风斤一运，和影上窗纸。

作者简介：颜奎（1234—1308），南宋末遗民词人。字子瑜，号吟竹，太和（今江西泰和县）人。端平元年（1234）生，至大元年（1308）卒。《全宋词》存其词8首。